Sobre o de extincto en o pleistocén no lo veigo claro, me explicaré. Talment yo tienga o cliché d'haber leito en anglés became extinct in eocene ("desvinió extincto en l'eocén") y dissappeared in eocene ("desapareixito en l'eocén"). Quieren dicir o mesmo pero as parolas tienen un matiz diferent. Creigo que a parola extinct ye només que un adchectivo que indica a naturaleza d'especie extincta. Una especie extincta en l'eocén ye tamién una especie extincta en l'oligocén y en o miocén. En o segundo caso indica con un matiz d'acción verbal "que desapareixió en ixe periodo", "(que ha) desapareixito en ixe periodo" y en una part concreta en tot ixe periodo (una especie puet desapareixer en o pleistocén tardano y no tener naturaleza d'extincta en o pleistocén inferior). Creigo que encaixa millor como títol de categoría "animals extinguitos en o pleistocén" u "animals desapareixitos en o pleistocén" con participio, indicando l'acción verbal d'extinguir-se en un inte d'ixe periodo.